**Propozície regionálneho kola základných a stredných škôl**

**v orientačnom behu pre školský rok 2015-2016**

**Košice I,II,III,IV a Košice - okolie**

**Organizátor:** Základná škola Bernolákova 16, Košice

**Technické** Klub orientačného behu ATU Košice v spolupráci s Klubom orientačného behu Kysak

**zabezpečenie:**

**Termín konania: 15. apríl 2016 (piatok)**

**Centrum pretekov:** telocvičňa ZŠ Bernolákova 16, Košice

**Miesto pretekov:** Košice-Terasa, Luník VI-okolie Spoločenského pavilónu

**Prezentácia:** v centre pretekov, 15.4.2016 od 8.15 – 9.30 hod.

**Organizačný výbor:** riaditeľ pretekov: Mgr. Ivan Vydra

 hlavný rozhodca: Ing. Igor Roháč

 stavba tratí: Ing. Jozef Pollák

 koordinátor súťaže, informácie: Mgr. Jana Slámová

**Prihlášky:** Školou potvrdenú prihlášku zašlite e-mailom **do 11.4.2016** na adresu**:** akademik.ob@tuke.sk **,** kópia najankaslamka8@gmail.com

Vedúci výpravy je povinný predložiť pri prezentácii súpisku.

**Štart 00:** 10.00 hod, intervalovým spôsobom

**Vekové kategórie:** žiaci ZŠ narodení 1.1.2000 a mladší

 žiačky ZŠ narodené 1.1.2000 a mladšie

 žiaci SŠ narodení 1.1.1996 a mladší

 žiačky SŠ narodené 1.1.1996 a mladšie

**Druh súťaže:** Školské športové súťaže v orientačnom behu sú súťažou štvorčlenných družstiev žiakov a žiačok. Pre zaradenie školského družstva do správnej kategórie rozhoduje školská príslušnosť a vek členov družstva.

**Počet členov v školskom družstve:**

 Počet členov jedného družstva: minimálny počet je 3 klasifikovaní, maximálny počet je 4 pretekári. Dvaja a menej družstvo netvoria!

Z väčšieho počtu detí z jednej školy sa vytvorí viac súťažiacich družstiev, ktoré sa označia ako družstvo „A“, „B“, „C“, atď. Ak sa pretekov zúčastní len jedno družstvo školy, nazýva sa vždy družstvom "A".

**Hodnotenie:** Školské športové súťaže v orientačnom behu sú súťažami školských družstiev, ktoré sa vyhodnocujú z pretekov jednotlivcov. Do vyššej súťaže postupujú dve najlepšie 4-členné družstvá škôl + 3 najlepší jednotlivci v príslušnej kategórii, ktorí nie sú členmi postupujúcich školských družstiev. O poradí družstiev rozhoduje súčet 3 najlepších časov jednotlivcov z jedného školského družstva.

 O poradí v kategórii rozhoduje dosiahnutý čas. Nikto z pretekajúcich nie je diskvalifikovaný, za každú chýbajúcu kontrolu sa pripočítava k dosiahnutému času 5 minút.Príklad 1: Pretekár má oraziť 5 KS. Po vyčítaní SI čipu v cieli sa zistí, že má 4 správne razenia, jedno chýbajúce a jedno razenie navyše. K dosiahnutému času mu bude pripočítaných 1x 5 trestných minút.Príklad 2: Pretekár má oraziť 5 KS. Po dobehu do cieľa sa zistí, že má 5 správnych a 5 nesprávnych razení. K dosiahnutému času mu bolo prirátaných 0 trestných minút. Razenie je v poriadku. Za vymenenie poradia 2 KS sa pripočítava 5 trestných minút.

**Razenie:** Bude použité elektronické meranie SportIdent.

Ako pretekársky preukaz slúži elektronický čip.

Pri prezentácii dostane každý vedúci za príslušné školské družstvo (resp. zúčastnenú školu) zoznam svojich pretekárov s číslami pridelených čipov.

**Je veľmi dôležité, aby pretekár bežal s prideleným čipom!**

Bezprostredne po dobehnutí si dá pretekár vyhodnotiť čip, ktorý mu bude následne odobratý. Po vyhodnotení čipu dostane pretekár výpis so svojim predbežným umiestnením a výsledným časom.

Za stratu čipu budeme požadovať úhradu vo výške 30,- €.

**Ako sa používa SI čip (pred pretekmi bude názorná ukážka):**

1. Po pridelení čipu odporúčame pevne ho nastoknúť na prst, pritiahnuť gumičku aby ste sa

 vyhli jeho strate.

2. V štartovom koridore si čip vložením do otvoru jednotky CLEAR „vynuluj“ (POZOR! trvá to 2-3 sekundy, buď trpezlivý). Jednotka pípne a zasvieti. Následne podobným spôsobom čip „skontroluj“ v jednotke CHECK (trvá to necelú sekundu). Teraz je čip pripravený na použitie ako Tvoj pretekársky preukaz.

3. Na každom tvojom kontrolnom stanovišti vlož čip do otvoru jednotky. Ak jednotka pípne a blikne (trvá to asi pol sekundy) pokračuj na ďalšie kontrolné stanovište.

4. V prípade, že si označil nesprávnu kontrolu, nič sa nedeje, pohľadaj tú svoju správnu a vykonaj označenie. **Musíš postupovať v správnom poradí kontrol.**

5. Preteky ukončíš vložením čipu do jednotky FINISH na cieľovej čiare (vtedy sa ti zastaví čas).

6. Vyznačeným koridorom pokračuj k jednotke SI READING – vlož čip do vyhodnocovacej jednotky a trpezlivo čakaj na pípnutie (POZOR! Tento úkon trvá 3-4 sekundy, buď trpezlivý a nevyťahuj čip z otvoru skôr, ako jednotka nepípne či nezasvieti!).

7. Pokračuj na vyhradené miesto, kde dostaneš výpis s tvojím predbežným umiestnením a výsledným časom.

**Vyhlásenie výsledkov:** predpoklad o 12.00 hod

**Ceny:** Prví traja v každej kategórii obdržia diplomy a medaile.

**Občerstvenie:**  Po dobehnutí do cieľa čaj a sladkosť.

**Technické ustanovenia:** Súťaží sa podľa pravidiel OB

**Výber z pravidiel OB:** pretekár je povinný:

 - absolvovať trať s dodržaním poradia kontrolných stanovíšť

 - v cieli pretekov vyčítať SI čip a odovzdať mapu

 - dodržiavať zákaz spolupráce na trati s inými súťažiacimi

**Mapa:** Pavilón, mierka 1:4 000

**Terén:** sídlisková zástavba s parkovými plochami

**Výstroj:** športové oblečenie a obuv, odporúča sa buzola

**Informácie:** Mgr. Jana Slámová, e-mail**:** jankaslamka8@gmail.com , 0904935024

**Poznámka:** Za dobrý zdravotný stav pretekárov zodpovedá vedúci vysielajúcej školy.

Účastníci pretekov nie sú zdravotne poistení, v prípade úrazu budú ošetrení na vlastné zdravotné poistenie. Pedagogický dozor žiadame o vyzbieranie cenných vecí svojich žiakov a dodržiavanie pokynov organizátorov, ktoré budú oznámené pri otvorení pretekov.

**Iné:** Šatne a WC budú v priestore zhromaždiska.

**Upozornenie:** Do priestoru pretekov je zakázané vstupovať pred pretekmi i po dobehnutí do cieľa. Zdržujte sa iba v priestore centra pretekov a neovplyvňujte priebeh súťaže! Toto upozornenie platí aj pre pedagogický doprovod. V priestore pretekov sa nachádzajú traťoví rozhodcovia, ktorí previnilcov zo súťaže diskvalifikujú, resp. budú diskvalifikované všetky družstvá príslušnej školy. Nepoškoďte netolerantným chovaním svoje školské družstvo.

**Krajské kolo:** uskutoční sa 11. mája v Košiciach

**Postupový kľúč na krajské kolo:** 2 najlepšie školské družstvá (4-členné) z okresu v každej kategórii a 3 najlepší

 jednotlivci v príslušnej kategórii, ktorí nie sú členmi postupujúcich školských družstiev.

Košice, 23.3.2016 Mgr. Ivan Vydra

 riaditeľ pretekov